cometadata/datacite-titles-descriptions-related-identifiers huggingface dataset:
DOI: 10.14457/tu.the.2015.664
title: มาตรการทางกฎหมายในการจัดการมูลฝอยพื้นที่เกาะเมือง จังหวัดพระนครศรีอยุธยา

description: พื้นที่เกาะเมือง จังหวัดพระนครศรีอยุธยา เป็นแหล่งมรดกโลกที่สำคัญแห่งหนึ่ง เป็นที่ตั้งของอุทยานประวัติศาสตร์จังหวัดพระนครศรีอยุธยา ซึ่งยูเนสโกได้ขึ้นทะเบียนไว้ จึงเป็นแหล่งท่องเที่ยวที่สำคัญ แต่เนื่องจากมีปัญหาการจัดการมูลฝอยที่ยังไม่มีประสิทธิภาพทำให้เกิดปัญหาของอนามัยและสิ่งแวดล้อมและมีผลกระทบถึงความงดงามของโบราณสถาน ดังนั้นวิทยานิพนธ์ฉบับนี้จึงศึกษานโยบาย แนวคิดและมาตรการทางกฎหมายในการจัดการมูลฝอยในพื้นที่เกาะเมือง จังหวัดพระนครศรีอยุธยานี้ พบว่า ปัญหามูลฝอยในพื้นที่เกาะเมืองยังไม่มีมาตรการหรือวิธีการที่มีประสิทธิภาพตามแนวทางการจัดการมูลฝอยแบบครบวงจรและยั่งยืนประกอบกับหลักเกณฑ์และระเบียบปฏิบัติในการจัดการมูลฝอยของเทศบาลนครพระนครศรีอยุธยาที่กำหนดไว้ในกฎหมายยังมีไม่ครอบคลุมเพียงพอ ทั้งมีปัญหาการทับซ้อนในหน้าที่ระหว่างหน่วยงานที่จะจัดการมูลฝอยภายในพื้นที่โบราณสถาน และยังขาดมาตรการทางกฎหมายที่จะควบคุมมิให้เกิดปัญหามูลฝอยตกค้างภายในพื้นที่เกาะเมืองและโบราณสถานอันเป็นแหล่งท่องเที่ยว วิทยานิพนธ์ฉบับนี้ได้นำเสนอแนวทางการแก้ไขปัญหาที่จะนำมาปรับใช้กับการจัดการมูลฝอยพื้นที่เกาะเมือง จังหวัดพระนครศรีอยุธยา โดยเสนอ 1)ให้เทศบาลนครพระนครศรีอยุธยา ควรนำนโยบายของรัฐเกี่ยวกับการจัดการมูลฝอยไปปรับใช้ให้เหมาะสมโดยกำหนดไว้ในเทศบัญญัติหรือทำในรูปของแนวทางการจัดการ 2)เสนอให้เทศบาลนครพระนครศรีอยุธยากับกรมศิลปากรควรทำความตกลงร่วมกัน (MOU) เพื่อร่วมมือในการจัดการมูลฝอยภายในเขตโบราณสถานอันเป็นการป้องกันปัญหาการทับซ้อนในหน้าที่ระหว่างหน่วยงาน 3)นำมาตรการเกี่ยวกับการคัดแยกมูลฝอย นำมูลฝอยกลับมาใช้ใหม่ หมุนเวียนนำกลับมาใช้ซ้ำหรือการแปรรูปมาเป็นแนวทางในการจัดการมูลฝอยในพื้นที่เกาะเมือง 4)ออกกฎหมายที่ให้อำนาจกรมศิลปากรควบคุมนักท่องเที่ยวเกี่ยวกับการห้ามนำอาหารและเครื่องดื่มเข้ามาในพื้นที่โบราณสถาน หรือกำหนดให้ร้านค้าที่อยู่บริเวณพื้นที่โบราณสถานให้ความร่วมมือในการรักษาความสะอาดในพื้นที่โบราณสถานซึ่งเป็นสถานที่ท่องเที่ยวเพื่อลดปัญหาเกี่ยวกับมูลฝอยตกค้างในพื้นที่โบราณสถาน 6)เพิ่มการบังคับใช้กฎหมายของเจ้าหน้าที่ให้บังคับใช้กฎหมายอย่างจริงจัง และ 7)รณรงค์ให้ประชาชนและนักท่องเที่ยวมีส่วนร่วมในการจัดการมูลฝอยในพื้นที่เกาะเมืองเพื่อช่วยแก้ปัญหาเกี่ยวกับมูลฝอยและทำให้การจัดการมูลฝอยมีประสิทธิภาพอย่างยั่งยืนต่อไป
DOI: 10.14457/tu.the.2015.665
title: ข้อพิจารณาในเรื่องความจำเป็น (Necessity Test) ภายใต้บทบัญญัติมาตรา XX (a)(b)(d) ของความตกลงทั่วไปว่าด้วยภาษีศุลกากรและการค้า ค.ศ. 1994

description: องค์การการค้าโลก (WTO) เป็นองค์การระหว่างประเทศ ที่ควบคุมดูแลและส่งเสริมให้มีการเปิดเสรีทางการค้าในระหว่างประเทศสมาชิก โดยมีความมุ่งหมายในการลดและขจัดอุปสรรคที่เป็นการกีดกันทางการค้าให้มากที่สุด เพื่อให้ทุกประเทศมีโอกาสในทางการค้าอย่างเท่าเทียมกัน โดยมีความตกลงทั่วไปว่าด้วยภาษีศุลกากรและการค้า ค.ศ. 1994 (ความตกลง GATT) เป็นความตกลงหลักที่กำหนดพันธกรณีเพื่อให้สามารถบรรลุวัตถุประสงค์ดังกล่าวได้อย่างไรก็ดี WTO ได้ตระหนักว่า ในบางกรณีภาคีสมาชิกอาจมีเหตุผลความจำเป็นที่จะต้องละเมิดพันธกรณีตามความตกลง GATT เพื่อบรรลุวัตถุประสงค์เชิงนโยบายของรัฐ เช่น รัฐมีความจำเป็นจะต้องปกป้องศีลธรรมอันดี มีความจำเป็นในการปกป้องชีวิตหรือสุขภาพของมนุษย์ สัตว์ พืช มีความจำเป็นเพื่อให้มีการปฏิบัติตามกฎหมายภายใน เป็นต้น จึงได้มีการบัญญัติข้อยกเว้นทั่วไป (general exceptions) ไว้ในมาตรา XX ของความตกลง GATTข้อยกเว้นทั่วไปมาตรา XX มีอนุมาตราย่อย 10 อนุมาตรา ที่ได้บัญญัติถึง วัตถุประสงค์ของรัฐที่สำคัญที่รัฐสามารถอ้างใช้เพื่อยกเว้นพันธกรณีของความตกลง GATT ได้ ทั้งนี้ ในการอ้างข้อยกเว้นทั่วไป ภาคีสมาชิกจะต้องผ่านการพิสูจน์ตามเงื่อนไขที่กำหนดไว้ ในอนุมาตรย่อยนั้น ๆ ซึ่งเงื่อนไขตามมาตรา XX อนุมาตรา (a) (b) (d) คือ มาตรการที่ละเมิดความตกลง GATT จะต้องเป็น “มาตรการที่จำเป็น” ในการบรรลุวัตถุประสงค์เชิงนโยบายของรัฐ ดังนั้น การพิจารณาความจำเป็น (Necessity Test) จึงเป็นหัวใจสำคัญในการตรวจสอบการอ้างข้อยกเว้นของภาคีสมาชิกตามอนุมาตราย่อยเหล่านี้การตีความพิจารณาความจำเป็นภายใต้ข้อยกเว้นทั่วไปมาตรา XX ของความตกลง GATT ในระยะแรก ได้มีการนำหลักความได้สัดส่วน (the principle of proportionality) มาเป็นหลักกฎหมายพื้นฐานในการตีความพิจารณาความจำเป็น คล้ายคลึงกับการพิจารณาความจำเป็น ในระบบกฎหมายสหภาพยุโรปในเวลาต่อมา องค์การการค้าโลก (WTO) ได้พัฒนาแนวทางการตีความพิจารณาความจำเป็นภายใต้ข้อยกเว้นทั่วไปมาตรา XX ของความตกลง GATT จนมีลักษณะเฉพาะตัว ทำให้เหมาะสมกับบทบาทหน้าที่ขององค์การการค้าโลกที่ต้องรักษาสมดุลระหว่างการค้าเสรีอำนาจอธิปไตยของภาคีสมาชิก และการพัฒนาด้านอื่น ๆ ตามวัตถุประสงค์ขององค์การ
DOI: 10.14457/tu.the.2015.666
title: กระบวนการยุติธรรมเชิงสมานฉันท์ในความผิดที่มีลักษณะร้ายแรง

description: ปัจจุบันมีการพัฒนาแนวคิดของกระบวนการยุติธรรมทางอาญาจากเดิมที่เป็นแนวคิดการแก้แค้นทดแทน โดยการจับผู้กระทำความผิดเข้าสู่กระบวนการเพื่อลงโทษให้สาสมกับความผิดที่ได้กระทำขึ้น การลงโทษนั้นกระทำได้โดยการจำกัดเสรีภาพของผู้กระทำความผิด ซึ่งกระบวนการยุติธรรมมุ่งเน้นไปที่การลงโทษตัวผู้กระทำความผิด แต่ในปัจจุบันเกิดแนวคิดที่ให้กระบวนการยุติธรรมมุ่งเน้นไปที่การเยียวยาความเสียหายโดยเปิดโอกาสให้ผู้เสียหาย ผู้กระทำผิดและชุมชนมีส่วนร่วมในกระบวนการยุติธรรมทางอาญา ซึ่งคือกระบวนการยุติธรรมเชิงสมานฉันท์กระบวนการยุติธรรมเชิงสมานฉันท์ มักถูกนำมาใช้กับความผิดเล็กๆน้อยๆที่มีอัตราโทษจำคุกต่ำ ความผิดที่ยอมความได้ ความผิดที่ผู้กระทำความผิดเป็นเด็กหรือเยาวชน แต่ไม่ค่อยเห็นว่ามีการนำมาใช้กับความผิดที่มีลักษณะร้ายแรงเนื่องจากกระบวนการยุติธรรมเชิงสมานฉันท์ส่วนใหญ่ที่ใช้กัน หากคู่ความตกลงกันได้สามารถถอนฟ้องคดีออกจากกระบวนการยุติธรรมตามปกติ จึงไม่เหมาะสมหากจะนำมาใช้กับความผิดที่มีลักษณะร้ายแรงเพราะสังคมอาจเกิดการต่อต้านอย่างรุนแรงอีกทั้งคดีที่ร้ายแรงส่วนใหญ่ไม่สามารถยอมความได้ แต่อย่างไรตามหลักการสากลของกระบวนการยุติธรรมเชิงสมานฉันท์ไม่ได้จำกัดความผิดที่สามารถเข้าร่วมได้ ดังนั้นความผิดที่ร้ายแรงจึงสามารถเข้ากระบวนการได้ แต่ต้องมีวิธีการที่เหมาะสม ซึ่งปัจจุบันมีการนำกระบวนการยุติธรรมเชิงสมานฉันท์มาใช้กับความผิดที่ร้ายแรงแล้วในหลายประเทศ        การใช้กระบวนการยุติธรรมเชิงสมานฉันท์กับความผิดที่มีลักษณะร้ายแรงนั้น ควรใช้ในลักษณะของส่วนเสริมของกระบวนการยุติธรรมทางอาญา คือ การดำเนินกระบวนการยุติธรรมเชิงสมานฉันท์ควบคู่ไปกับกระบวนการยุติธรรม ผู้กระทำความผิดในความผิดที่ร้ายแรงต้องถูกดำเนินกระบวนการพิพากษาตัดสินลงโทษและรับโทษไปตามกระบวนการปกติ แต่ผู้กระทำความผิดสามารถเข้าร่วมกระบวนการยุติธรรมเชิงสมานฉันท์ระหว่างการพิจารณาคดีได้ และนำรายงานการเข้าร่วมกระบวนการมาประกอบการพิจารณาตัดสินลงโทษ         ในประเทศไทยได้มีการนำแนวคิดของกระบวนการยุติธรรมเชิงสมานฉันท์มาใช้ในชั้นก่อนการพิจารณา ระหว่างการพิจารณา และช่วงระหว่างการรับโทษของผู้กระทำความผิด แต่ไม่ได้นำมาใช้ในความผิดที่มีลักษณะร้ายแรง ส่วนใหญ่เมื่อเข้าสู่กระบวนการยุติธรรมเชิงสมานฉันท์แล้วจะมีผลทำในคดียุติไป อย่างเช่นในชั้นก่อนพิจารณา มีแนวคิดที่นำกระบวนการยุติธรรมเชิงสมานฉันท์มาใช้ในชั้นการสอบสวนของพนักงานสอบสวน หรือในชั้นสั่งฟ้องของพนักงานอัยการ ส่วนในชั้นระหว่างการพิจารณาคดีได้มีการนำแนวคิดของกระบวนการยุติธรรมเชิงสมานฉันท์ไปใช้กับความผิดอาญาที่ไม่จำกัดอัตราโทษ คือกระบวนการสมานฉันท์และสันติวิธี แม้จะมีลักษณะคล้ายกับกระบวนการยุติธรรมเชิงสมานฉันท์แต่วัตถุประสงค์หลักมีความแตกต่างกัน จึงไม่ใช่กระบวนการยุติธรรมเชิงสมานฉันท์ที่แท้จริง ส่วนในชั้นระหว่างการรับโทษของผู้กระทำความผิดนั้น พบว่ามีการนำกระบวนการยุติธรรมเชิงสมานฉันท์มาใช้กับผู้ต้องขัง แต่มีเงื่อนไขจำกัดอยู่แค่ผู้ต้องขังที่ใกล้ได้รับการปล่อยตัว         ดังนั้น ประเทศไทยควรพัฒนาแนวคิดของการใช้กระบวนการยุติธรรมเชิงสมานฉันท์ โดยมีกฎหมายที่บัญญัติให้มีการใช้กระบวนการยุติธรรมเชิงสมานฉันท์ในความผิดที่มีลักษณะร้ายแรงได้ โดยใช้ในลักษณะคู่ขนานไปกับกระบวนการยุติธรรมกระแสหลักเพื่อเสริมให้กระบวนการยุติธรรมมีความสมบูรณ์ยิ่งขึ้น ส่วนรายละเอียดอื่นในทางปฏิบัติ สามารถกำหนดให้แตกต่างกันได้ตามความเหมาะสมเป็นรายกรณี
DOI: 10.14457/tu.the.2016.374
title: Relationship between stock market and real estate market: evidence in Thailand

description: This paper study about relationship between stock market, which represented by SET Index, and real estate market, which represented by price index of land, condo, townhouse, and single detach house. Based on two theories which are wealth effect and credit price effect. This paper using bivariate VAR model, also granger causuality, and forecast error varience decomposition. The result was found support both theories. To explain, return of land price index has affect return of SET index which the result support credit price effect. While return of SET index was found support return of price index of townhouse and single detach house, which the result support credit price effect.
DOI: 10.14457/tu.the.2016.375
title: Market integration and cross-country indicators: the ASEAN-three case

description: This study attempts to identify leading indicators among various economic, financial, external, and sentiment data for Thailand’s business cycles, as well as to test the leading economic indices created by Bank of Thailand and Ministry of Commerce. The use of NBER approach for selection of suitable leading indicators is applied, followed by out-of-sample forecasting of GDP to cross check the accuracy of the forecasted series. Eleven indicators were qualified to be suitable leading indicators; all of them also performed well on forecasting GDP, as reflected by low root mean square error and high accuracy on direction change between each period. Apart from Thailand’s data, we also perform the same test to Malaysia and Singapore, in which the latter country displayed the strong performance from leading index. The result supports the claim that we should try utilizing sentiment data in the composite leading index. Lastly, it is found that most components in the official leading economic indices did not pass the test, so it is recommended to have a revision of the indices to replace poor-performance indicators with more promising ones.
DOI: 10.14457/tu.the.2015.668
title: การคืนภาษีสรรพสามิตสำหรับสินค้าที่สูญหายหรือเสียหาย

description: ปัจจุบันประเทศไทยมีการพัฒนาเศรษฐกิจทางด้านการค้าและการลงทุนเป็นอย่างมาก                                                     ภาคอุตสาหกรรมเกิดการขยายตัวตามสภาพเศรษฐกิจและสังคม เป็นผลให้เกิดการแข่งขันระหว่างผู้ประกอบอุตสาหกรรม                    สูงมากยิ่งขึ้นเช่นกัน แต่อย่างไรก็ตาม พระราชบัญญัติภาษีสรรพสามิต พ.ศ.2527 มาตรา 104 ประกอบกฎกระทรวง ฉบับที่ 33 (พ.ศ.2542) กำหนดให้การคืนภาษีสรรพสามิตสำหรับสินค้าเสียหายหรือเสื่อมคุณภาพจนใช้การไม่ได้จำกัดเฉพาะ                                   ผู้ประกอบอุตสาหกรรมสินค้าเครื่องดื่มและแบตเตอรี่เท่านั้น ซึ่งทำให้เป็นอุปสรรคต่อการค้าและการลงทุนของประเทศ  พร้อมทั้งไม่เหมาะสมที่ประเทศไทยก้าวเข้าสู่การเป็นสมาชิกประชาคมเศรษฐกิจอาเซียน (ASEAN Economic Community: AEC)                    ผู้เขียนจึงได้ทำการศึกษาปัญหาที่เกิดขึ้นเกี่ยวกับบทบัญญัติดังกล่าวเปรียบเทียบกับหลักเกณฑ์การคืน                         ภาษีสรรพสามิตสำหรับสินค้าที่สูญหายหรือเสียหายของต่างประเทศ จากการศึกษาพบว่า ปัญหาการคืนภาษีสรรพสามิตสำหรับสินค้าที่สูญหายหรือเสียหายไม่ครอบคลุมสินค้าประเภทอื่น ปัญหาหลักเกณฑ์ วิธีการ และเงื่อนไขในการคืนภาษี                                  และการควบคุมกำกับ ปัญหาวิธีการพิสูจน์สินค้าที่สูญหายหรือเสียหาย และปัญหาการคืนภาษีสรรพสามิตสำหรับสินค้า                    ที่สูญหายหรือเสียหายคืนภาษีให้เฉพาะสินค้าที่ผลิตในราชอาณาจักร ปัญหาต่าง ๆ ดังกล่าวนี้ ก่อให้เกิดความไม่เป็นธรรม  ต่อผู้ประกอบอุตสาหกรรมสินค้าประเภทอื่น เนื่องจากมีภาระภาษีตกค้างรวมอยู่ในต้นทุนการผลิต จึงทำให้ไม่สามารถแข่งขันทางการค้า อันเป็นการขัดต่อหลักภาษีอากรที่ดีในเรื่องของความเสมอภาค และเป็นการปฏิบัติที่ไม่เท่าเทียมกัน                              ซึ่งไม่สอดคล้องกับข้อตกลงการค้าเสรีระหว่างประเทศ หรือข้อตกลงแกตต์ (GAT 1994) ที่ประเทศไทยจะต้องปฏิบัติตาม นอกจากนั้น บทบัญญัติดังกล่าวยังขาดความชัดเจนโปร่งใสในขั้นตอนการพิสูจน์ ส่งผลให้เกิดปัญหาในเรื่องของการตีความและเกิดข้อโต้แย้งในการปฏิบัติงาน และอาจก่อให้เกิดการแสวงหาผลประโยชน์จากสิทธิประโยชน์ในการคืนภาษีสรรพสามิตดังกล่าว              จากประเด็นปัญหาข้างต้น ผู้เขียนเห็นว่าควรกำหนดให้บทบัญญัติที่เกี่ยวข้องกับการคืนภาษีสรรพสามิต                    สำหรับสินค้าที่สูญหายหรือเสียหายครอบคลุมถึงสินค้าประเภทอื่นที่ทำการจัดเก็บตามพระราชบัญญัติพิกัดอัตรา                                       ภาษีสรรพสามิต พ.ศ.2527 และสินค้าอื่น ๆ ที่ทำการจัดเก็บเป็นการเฉพาะ เช่น สุรา ยาสูบ เป็นต้น และกำหนดให้ผู้นำเข้า หรือเจ้าของสินค้า หรือผู้นำเข้าที่ประสงค์จะส่งสินค้ากลับออกไป (Re – exported Goods) มีสิทธิได้รับคืนภาษีเช่นเดียวกัน นอกจากนั้น กำหนดให้หลักเกณฑ์ วิธีการ และเงื่อนไขในการคืนภาษี พร้อมทั้งวิธีการพิสูจน์ การควบคุมกำกับทางบัญชี             และเอกสารหลักฐานต่าง ๆ ให้มีความชัดเจนมากยิ่งขึ้น
DOI: 10.14457/tu.the.2015.674
title: ปัญหาระยะเวลาและอายุความตามกฎหมายศุลกากร

description: ในการบัญญัติกฎหมายจะมีการกำหนดระยะเวลาและอายุความกำหนดไว้เพื่อให้การบังคับใช้กฎหมายสามารถบังคับใช้ได้อย่างมีประสิทธิภาพและเพื่อป้องกันการเกิดปัญหาความล่าช้าในการดำเนินการตามกฎหมาย และตามบทบัญญัติกฎหมายศุลกากรซึ่งเป็นกฎหมายที่ใช้ในการควบคุม  และบังคับจัดเก็บภาษีอากรจากการนำเข้าสินค้าและส่งออกสินค้าก็มีการกำหนดถึงระยะเวลาและอายุความในเรื่องต่างๆ เอาไว้ในกฎหมายศุลกากร อันเป็นระยะเวลาและอายุความที่ผู้เสียภาษีหรือเจ้าหน้าที่ของรัฐจะต้องกระทำการหรืองดเว้นกระทำการภายในระยะเวลาที่กำหนดนั้น ดังนั้น เพื่อให้การบังคับจัดเก็บภาษีศุลกากรสามารถเป็นไปอย่างมีประสิทธิภาพและเกิดความเป็นธรรมแก่ทั้งผู้เสียภาษีและภาครัฐซึ่งเป็นผู้มีอำนาจหน้าที่ในการจัดเก็บภาษีอากร ระยะเวลาและอายุความตามกฎหมายศุลกากรนี้จึงควรจะต้องมีการบัญญัติไว้โดยมีระยะเวลาที่เหมาะสมและเพียงพอที่จะสามารถดำเนินการตามระยะเวลานั้นได้และทำให้เกิดประโยชน์สูงสุดต่อทุกฝ่าย ซึ่งหากระยะเวลาและอายุความที่กำหนดไว้มีความไม่เหมาะสม ก็จะทำให้เกิดปัญหาในการดำเนินการจัดเก็บค่าภาษีอากรและเกิดปัญหาในการที่จะปฏิบัติให้เป็นไปตามบทบัญญัติกฎหมายและเนื่องจากกรมศุลกากรนอกจากจะมีหน้าที่ในการจัดเก็บภาษีศุลกากรจากการนำเข้าและส่งออกสินค้าแล้ว กรมศุลกากรยังมีหน้าที่ในการจัดเก็บภาษีมูลค่าเพิ่มสำหรับการนำเข้าสินค้าแทนกรมสรรพากรและมีหน้าที่จัดเก็บภาษีสรรพสามิตสำหรับการนำเข้าสินค้าแทนกรมสรรพสามิตด้วย ดังนี้หากว่าระยะเวลาและอายุความในการจัดเก็บค่าภาษีอากรสำหรับสินค้านำเข้าตามกฎหมายภาษีศุลกากร กฎหมายภาษีมูลค่าเพิ่ม และกฎหมายภาษีสรรพสามิตไม่มีความสอดคล้องกันแล้ว ก็จะเกิดปัญหาในการที่ผู้เสียภาษีจะสามารถปฏิบัติตามกฎหมายให้ครบถ้วน เกิดความสับสนในข้อกฎหมาย และเกิดปัญหาต่อภาครัฐในการที่จะทำการจัดเก็บค่าภาษีอากรให้ได้ครบถ้วนตามที่ควรจะจัดเก็บได้นอกจากปัญหาที่เกิดจากระยะเวลาและอายุความที่กำหนดไว้ในกฎหมายศุลกากรโดยไม่เหมาะสมแล้ว ในบางกรณีกฎหมายศุลกากรก็ไม่ได้มีการกำหนดระยะเวลาและอายุความไว้ ทำให้เกิดความล่าช้าในการที่ภาครัฐจะสามารถดำเนินการเพื่อจัดเก็บค่าภาษีอากร ต้องมีการตีความบทบัญญัติทำให้เกิดความไม่แน่นอนในการบังคับใช้กฎหมาย และเกิดปัญหาต่อผู้เสียภาษีที่จะต้องเสียเงินเพิ่มของค่าภาษีอากรที่เพิ่มมากขึ้นในระหว่างที่ต้องรอให้เจ้าหน้าที่หรือคณะกรรมการที่มีหน้าที่ดำเนินการในการพิจารณาเกี่ยวกับค่าภาษีอากรโดยที่ไม่มีกำหนดระยะเวลาที่จะดำเนินการแล้วเสร็จวิทยานิพนธ์เรื่องนี้จึงได้ทำการศึกษาปัญหาของระยะเวลาและอายุความตามกฎหมายศุลกากร ร่วมกับการศึกษาถึงระยะเวลาและอายุความตามกฎหมายอื่นๆ ที่มีส่วนเกี่ยวข้องกับการจัดเก็บภาษีศุลกากรและกฎหมายภาษีอากรอื่นที่เกี่ยวข้องกับหน้าที่จัดเก็บของกรมศุลกากร และศึกษาถึงแนวทางในการกำหนดระยะเวลาและอายุความตามกฎหมายศุลกากรของสหภาพยุโรปและประเทศสหรัฐอเมริกา เพื่อนำมาวิเคราะห์และเสนอแนวทางในการปรับปรุงแก้ไขบทบัญญัติเรื่องระยะเวลาและอายุความตามกฎหมายศุลกากรของประเทศไทย
DOI: 10.14457/tu.the.2016.376
title: Enhancing relationship, communication and cooperation in workplace through board games

description: Board Game is a simulation of manner, rules and communication from the real world which players can experiment to develop theirs skills and relationship. It can be applied in real life activity. Board Game will be community for friends, families and workers in organization. Board Game process is to improve and develop skill for workers in term of relationship, communication and cooperation by experimental activities which selecting group and plat board game together. Because of interpersonal and communication are the core to accomplish the team goals up to the organization goals.
DOI: 10.14457/tu.the.2016.377
title: ปัจจัยทำนายการฟื้นตัวภายหลังผ่าตัดต่อลำไส้ใหญ่ของผู้ป่วยมะเร็ง

description: การฟื้นตัวภายหลังผ่าตัดเป็นสิ่งที่สำคัญ ที่แสดงถึงผลลัพธ์ของการดูแลรักษาผู้ป่วยมะเร็งที่ได้รับการผ่าตัดต่อลำไส้ใหญ่ การศึกษาครั้งนี้เป็นการวิจัยเชิงพรรณนา เพื่อศึกษาปัจจัยทำนายการฟื้นตัวภายหลังผ่าตัดต่อลำไส้ใหญ่ของผู้ป่วยมะเร็ง โดยได้นำแนวคิดการประเมินผลลัพธ์การฟื้นตัวหลังผ่าตัด และจากการทบทวนงานวิจัยที่ผ่านมา มาใช้เป็นแนวทางในการศึกษา ดำเนินการเก็บข้อมูล ณ หอผู้ป่วยศัลยกรรม โรงพยาบาลธรรมศาสตร์เฉลิมพระเกียรติ ระหว่างเดือน มีนาคม ถึง เดือนธันวาคม พ.ศ. 2559 จำนวน 111 คน เครื่องมือที่ใช้ในการวิจัยประกอบด้วย 1) แบบบันทึกข้อมูลทั่วไป 2) แบบบันทึกวันและเวลาการเริ่มรับประทานอาหารและเคลื่อนไหวร่างกายครั้งแรกหลังผ่าตัด 3) แบบประเมินภาวะโภชนาการ และ  4) แบบประเมินการฟื้นตัวหลังผ่าตัด แบบสอบถามทั้งหมดมีค่าดัชนีความตรงตามเนื้อหา และค่าความเที่ยงของเครื่องมืออยู่ในเกณฑ์ดี การวิเคราะห์ข้อมูลใช้สถิติเชิงพรรณนา สถิติสหสัมพันธ์เพียร์สัน สถิติสหสัมพันธ์พอยท์ไบซีเรียล และการวิเคราะห์ถดถอยเชิงพหุคูณ          ผลการวิจัยพบว่า เพศ อายุ ภาวะโภชนาการก่อนการผ่าตัด ชนิดของการผ่าตัด ระยะเวลาการผ่าตัด ระยะเวลาการเริ่มรับประทานอาหารทางปาก ระยะเวลาการเริ่มเคลื่อนไหวร่างกาย และจำนวนวันนอนโรงพยาบาล สามารถร่วมกันทำนายการฟื้นตัวภายหลังผ่าตัดต่อลำไส้ใหญ่ของผู้ป่วยมะเร็ง ได้ร้อยละ 86.1 (R2 = .861, p &lt; .001) ผลการศึกษาครั้งนี้สามารถนำข้อมูลที่ได้ไปใช้ในการวางแผนการพยาบาล หรือพัฒนาส่งเสริมการฟื้นตัวภายหลังผ่าตัดต่อลำไส้ใหญ่ของผู้ป่วยมะเร็ง โดยการส่งเสริมภาวะโภชนาการก่อนการผ่าตัด และการเริ่มรับประทานอาหารทางปากหลังผ่าตัด และสามารถใช้เป็นข้อมูลในการทำวิจัยครั้งต่อไป
DOI: 10.5281/zenodo.1049181
title: Synthetic Nitrogen Fertilizers Alter The Soil Chemistry, Production And Quality Of Tea. A Meta-Analysis

description: This file is supplementary material for the literature which was titled with "Synthetic nitrogen fertilizers alter the soil chemistry, production and quality of tea. A meta-analysis". The details including: Table S1 Database structure: numbers of publication and observation of each variable; Table S2 Detail information of the database for this meta-analysis;  Table S3 Between-group heterogeneity (<em>Q</em><sub>b</sub>) and probability (<em>P</em> value) of soil and tea variables with different experimental factors; Figure S1 Dependences of soil pH responses to soil initial pH (a) and N fertilizer addition levels (b); and Figure S2 Dependences of responses of free amino acids (a) and PP: AA ratio (b) to synthetic N addition levels.
DOI: 10.5281/zenodo.1049182
title: Synthetic Nitrogen Fertilizers Alter The Soil Chemistry, Production And Quality Of Tea. A Meta-Analysis

description: This file is supplementary material for the literature which was titled with "Synthetic nitrogen fertilizers alter the soil chemistry, production and quality of tea. A meta-analysis". The details including: Table S1 Database structure: numbers of publication and observation of each variable; Table S2 Detail information of the database for this meta-analysis;  Table S3 Between-group heterogeneity (<em>Q</em><sub>b</sub>) and probability (<em>P</em> value) of soil and tea variables with different experimental factors; Figure S1 Dependences of soil pH responses to soil initial pH (a) and N fertilizer addition levels (b); and Figure S2 Dependences of responses of free amino acids (a) and PP: AA ratio (b) to synthetic N addition levels.
DOI: 10.5281/zenodo.1067480
title: Numerosity Estimation Benefits From Transsaccadic Information Integration

description: Dataset from the following publication:

Hübner, C., & Schütz, A. C. (2017). Numerosity estimation benefits from transsaccadic information integration. Journal<br>
of Vision, 17(13):12, 1–16, doi:10.1167/17.13.12.
DOI: 10.5281/zenodo.1067481
title: Numerosity Estimation Benefits From Transsaccadic Information Integration

description: Dataset from the following publication:

Hübner, C., & Schütz, A. C. (2017). Numerosity estimation benefits from transsaccadic information integration. Journal<br>
of Vision, 17(13):12, 1–16, doi:10.1167/17.13.12.
DOI: 10.14457/tu.the.2015.652
title: ปัจจัยที่ส่งผลกระทบต่อการส่งออกเครื่องประดับแท้ของไทยไปยังสหรัฐอเมริกา

description: การศึกษาปัจจัยที่มีผลกระทบต่อการส่งออกเครื่องประดับแท้ของไทยไปยังสหรัฐอเมริกา มีวัตถุประสงค์หลัก 2 ประการ คือ (1) ศึกษาสถานการณ์และปัจจัยที่ส่งผลกระทบต่อการส่งออกเครื่องประดับแท้ของไทยไปยังสหรัฐอเมริกา (2) เสนอแนะกลยุทธ์เพื่อส่งเสริมการส่งออกเครื่องประดับแท้ของไทยไปยังสหรัฐอเมริกา การศึกษาใช้วิธีการเก็บรวบรวมข้อมูลแบบทุติยภูมิ การเก็บข้อมูลจากแบบสอบถามจากผู้ส่งออก และการสัมภาษณ์เชิงลึก ผู้ส่งออกเครื่องประดับแท้ของไทยไปยังสหรัฐอเมริกาและเจ้าหน้าที่ภาครัฐในองค์กรที่เกี่ยวข้องงานศึกษาชิ้นนี้อาศัยแบบจำลอง Diamond Model ในการวิเคราะห์ปัจจัยที่ส่งผลกระทบต่อการส่งออกเครื่องประดับแท้ของไทยไปยังสหรัฐอเมริกา ประกอบไปด้วย (1) ปัจจัยด้านอุปสงค์ พิจารณาจากกำลังซื้อของผู้บริโภคสหรัฐอเมริกา พบว่าเศรษฐกิจสหรัฐอเมริกาเริ่มฟื้นตัว ส่งผลดีต่อการส่งออกเครื่องประดับแท้ของไทยไปสหรัฐอเมริกา (2) ปัจจัยการผลิต พิจารณาจากปัจจัยทางด้านวัตถุดิบ แรงงาน แหล่งเงินทุน เทคโนโลยีการผลิต พบว่าประเทศไทยมีแรงงานที่มีฝีมือ แต่ยังคงต้องพึ่งพิงวัตถุดิบจากต่างประเทศ และต้องมีการพัฒนาเทคโนโลยีการผลิต เพื่อเพิ่มประสิทธิภาพการผลิตและคุณภาพผลิตภัณฑ์ ในส่วนของแหล่งเงินทุน พบว่า การสนับสนุนทางการเงินจากสถาบันทางการเงินยังมีอยู่อย่างจำกัด (3) ปัจจัยด้านอุตสาหกรรมเกี่ยวข้องและสนับสนุน พิจารณาจาก อุตสาหกรรมการขึ้นรูปและผลิตตัวเรือน อุตสาหกรรมการผลิตแม่พิมพ์ธุรกิจท่องเที่ยวและธุรกิจแฟชั่น พบว่า ในภาพรวมผู้ให้บริการในอุตสาหกรรมสนับสนุนยังมีค่อนข้างจำกัด เช่น ศูนย์ทดสอบและตรวจสอบอัญมณียังมีไม่เพียงพอกับความต้องการ ขาดอุตสาหกรรมสนับสนุนที่เป็นการเฉพาะ เช่น ด้านโลจิสติกส์ การประกันภัย ในส่วนอุตสาหกรรมการขึ้นรูป และการผลิตตัวเรือนยังขาดเครื่องจักรในการผลิตและคุมมาตรฐาน (4) ปัจจัยกลยุทธ์ของบริษัท โครงสร้าง และการแข่งขัน พบว่า คู่แข่งขันของไทย คือ อิตาลีและฮ่องกง ซึ่งมีความได้เปรียบในเรื่องของคุณภาพและเทคโนโลยีการผลิต ต้องใช้กลยุทธ์การปรับปรุงตนเองด้วยการนำเข้าเครื่องจักรเพื่อเพิ่มคุณภาพและมาตรฐานการผลิต และการขยายตลาด (5) ปัจจัยจากภาครัฐและโอกาส พิจารณาจากมาตรการทางการค้าระหว่างประเทศ นโยบายและมาตรการของภาครัฐ พบว่า โอกาสเกิดจากรัฐบาลไทยมีการยกเว้นภาษีการนำเข้าวัตถุดิบอัญมณีแก่ผู้ประกอบการที่ต้องนำเข้าวัตถุดิบจากต่างประเทศและสิทธิ GSP ของสหรัฐอเมริกาที่ยกเว้นการเก็บภาษีขาเข้าเครื่องประดับแท้ของไทย อย่างไรก็ตามผู้ส่งออกเครื่องประดับแท้ของไทยยังอาจเผชิญกับความไม่แน่นอนบางประการ เช่น การถูกตัดสิทธิ์ GSP ในการส่งออกเครื่องประดับแท้ไปสหรัฐอเมริกาในอนาคต
DOI: 10.14457/tu.the.2015.653
title: ผลของการเตรียมและไม่เตรียมเชื้ออสุจิก่อนการแช่แข็งแบบเนื้อแก้วต่อคุณภาพอสุจิหลังการทำละลาย

description: บทนำ :การแช่แข็งอสุจิเป็นหนึ่งในเทคโนโลยีที่ใช้ในการรักษาภาวะการเจริญพันธุ์ในฝ่ายชาย แต่ภายหลังการละลายก็ยังมีข้อเสียที่ทำให้มีการลดลงของจำนวนอสุจิและ การเคลื่อนที่ของอสุจิ รวมทั้งมีการแตกหักของสายดีเอ็นเอของอสุจิเพิ่มขึ้น ผู้วิจัยสนใจที่จะศึกษาเปรียบเทียบผลของการเตรียมเชื้ออสุจิ(sperm preparation) และไม่เตรียมเชื้ออสุจิ ก่อนการแช่แข็งแบบเนื้อแก้วต่อคุณภาพของอสุจิหลังการละลายวิธีการศึกษา :เก็บตัวอย่างจากอาสาสมัครจำนวน 40 รายที่มีน้ำเชื้ออสุจิปกติ (ตาม criteria ของ WHO ๒๐๑๐) นำตัวอย่างอสุจิของแต่ละรายมาแบ่งออกเป็น 4 กลุ่มการทดลอง ได้แก่ กลุ่มที่ 1 : กลุ่มควบคุม เป็นกลุ่มน้ำเชื้ออสุจิสด (fresh/unwashed : UW), กลุ่มที่ 2 : เป็นกลุ่มที่ไม่ผ่านการเตรียมเชื้ออสุจิก่อนนำไปผ่านการแช่แข็งและทำละลาย (unwashed + frozen and thawed : UW+F), กลุ่มที่ 3 : เป็นกลุ่มที่ผ่านการเตรียมเชื้ออสุจิ (washed : W), กลุ่มที่ 4 : เป็นกลุ่มที่ผ่านการเตรียมเชื้ออสุจิก่อนแล้วจึงนำไปผ่านการแช่แข็งและทำละลาย (washed + frozen and thawed : W+F) จากนั้นนำมาทำการตรวจวิเคราะห์เปรียบเทียบคุณภาพของอสุจิ (semen analysis) ได้แก่ ความเข้มข้นของอสุจิ, การเคลื่อนที่ของอสุจิ, อัตราอสุจิที่มีรูปร่างปกติ, ความสมบูรณ์ของการทำงานของอสุจิ โดยวิธี Hyaluronan binding assay (HBA) ,อัตราอสุจิที่มีชีวิต (vitality) ด้วยวิธี Hypoosmotic swelling test และความเสียหายของดีเอ็นเอของอสุจิโดยวิธี comet assayผลการศึกษา :พบว่าหลังการเตรียมเชื้ออสุจิคุณภาพของอสุจิได้แก่ ความเข้มข้นของอสุจิและความเสียหายของดีเอ็นเอลดลงอย่างมีนัยสำคัญ ส่วนอัตราการเคลื่อนที่, การเคลื่อนที่ไปข้างหน้าของอสุจิ อัตราอสุจิที่มีรูปร่างปกติและอัตราอสุจิที่มีชีวิตรวมทั้งความสมบูรณ์ของการทำงานของอสุจิเพิ่มขึ้นอย่างมีนัยสำคัญทางสถิติ เมื่อเปรียบเทียบกับอสุจิที่ไม่ได้ผ่านการเตรียมอสุจิ และเมื่อนำอสุจิที่ผ่านการเตรียมอสุจิแล้วมาทำการแช่แข็งและละลายเปรียบเทียบกับกลุ่มอสุจิที่ไม่ได้ผ่านการเตรียมอสุจิก่อนนำไปแช่แข็งและละลายพบว่ากลุ่มแรกมีอัตราอสุจิที่มีรูปร่างปกติมากกว่า แต่มีอัตราอสุจิที่มีชีวิตและความเสียหายของดีเอ็นเอน้อยกว่าอย่างมีนัยสำคัญทางสถิติวิจารณ์และสรุปผลการศึกษา : จากผลของงานวิจัยครั้งนี้แสดงว่า อสุจิที่ผ่านการเตรียมอสุจิก่อนไปทำการแช่แข็งและละลายจะมีจำนวนอสุจิที่มีชีวิตและความเสียหายของดีเอ็นเอน้อยกว่าแต่มีอัตราอสุจิที่มีรูปร่างปกติมากกว่าเมื่อเปรียบเทียบกับกลุ่มอสุจิที่ไม่ได้ผ่านการเตรียมอสุจิก่อนนำไปแช่แข็งและละลาย ซึ่งอาจจะนำไปเลือกใช้ประโยชน์ในการรักษาภาวะมีบุตรยากที่เกิดจากฝ่ายชายได้ด้วยวิธีการและรูปแบบที่เหมาะสมต่อไป